open-index/open-wikipedia-markdown huggingface dataset:
২০১২ রামু সহিংসতা

**২০১২ সালের রামু সহিংসতা** বলতে বোঝায়, বাংলাদেশের কক্সবাজার জেলার রামু উপজেলায় স্থানীয় জনতা কর্তৃক ২০১২ সালের ২৯শে সেপ্টেম্বর মধ্যরাতে বৌদ্ধ বিহার, মন্দির ও ঘরবাড়িতে ধারাবাহিক হামলা। বৌদ্ধ পুরুষ নামে একটি ভুয়া ফেসবুক অ্যাকাউন্টের টাইমলাইনে কোরআন অবমাননাকারী একটি ছবি ট্যাগ করার প্রতিক্রিয়ায় জনতা ১২ টি বৌদ্ধ মন্দির ও মঠ এবং ৫০ টি বাড়ি ধ্বংস করে। ছবিটির প্রকৃত পোস্টিং কোন বৌদ্ধধর্মাবলম্বী দ্বারা করা হয়নি, যাদের মিথ্যা অপবাদ দেওয়া হয়েছিল। এই অভিযোগ থেকে বৌদ্ধধর্মাবলম্বীরা নির্দোষ ছিলেন। এই সহিংসতা পরে কক্সবাজার জেলার উখিয়া উপজেলা ও চট্টগ্রাম জেলার পটিয়া উপজেলায় ছড়িয়ে পড়ে, যেখানে বৌদ্ধ বিহার ও হিন্দু মন্দিরকে আক্রমণের লক্ষ্যবস্তু করা হয়।

আনুমানিক ২৫,০০০ জনের বেশি জনতা বৌদ্ধধর্মাবলম্বীদের উপর পরিচালিত সহিংসতায় অংশ নিয়েছিল এবং এই হামলার সাথে জড়িত থাকার জন্য ৩০০ জনেরও বেশি ব্যক্তিকে গ্রেপ্তার করা হয়েছিল।

## তদন্ত
চট্টগ্রাম বিভাগের অতিরিক্ত বিভাগীয় কমিশনার নুরুল ইসলামের নেতৃত্বে ৩০শে সেপ্টেম্বর একটি সরকারী তদন্ত কমিটি গঠন করা হয়। এটি ১ অক্টোবর আলোচনায় বসেছিল এবং সমস্যাগ্রস্ত উপজেলার উপজেলা নির্বাহী কর্মকর্তাদের প্রতিবেদন ও দৈনিক পত্রিকার প্রতিবেদন পর্যালোচনা করেছিল।

কক্সবাজারের রামুতে একটি বৌদ্ধ মন্দিরে হামলা ও ভাঙচুরের ঘটনার প্রেক্ষিতে ২০১৪ সালের ১২ই মে সুপ্রিম কোর্ট বান্দরবানের নাইক্ষংছড়ি উপজেলার উপজেলা চেয়ারম্যান তোফায়েল আহমেদকে চার সপ্তাহের মধ্যে নিম্ন আদালতে আত্মসমর্পণের নির্দেশ দেয়। সরকারি তদন্ত প্রতিবেদন অনুযায়ী তোফায়েল আহমেদ রামুর ঘটনার প্রধান সন্দেহভাজন ছিলেন।

## প্রতিক্রিয়া
বার্মা, ভারত, শ্রীলঙ্কা, ও থাইল্যান্ডে বৌদ্ধ সন্ন্যাসী ও হিন্দু গোষ্ঠী বাংলাদেশে বৌদ্ধ-বিরোধী সহিংসতার প্রতিক্রিয়ায় বিক্ষোভ প্রদর্শন করে। শ্রীলঙ্কার কলম্বোতে কেউ কেউ বাংলাদেশি দূতাবাসের বাইরে বিক্ষোভ প্রদর্শন করে এবং হামলার নিন্দা জানিয়ে একটি পিটিশন প্রদান করা হয়।

পুলিশ ঘটনাস্থলে পৌঁছানোর পূর্বে শ্রীলঙ্কার কলম্বোতে বাংলাদেশি প্রতিবাদকারীদের দ্বারা দূতাবাসের কিছু জানালা ভাঙচুর করা হয়, পুলিশ ঘটনাস্থলে পৌঁছে প্রতিবাদকারীদের ছত্রভঙ্গ করে।

বাংলাদেশের প্রধানমন্ত্রী শেখ হাসিনা ৬ই অক্টোবর বৌদ্ধবিরোধী সহিংসতার নিন্দা জানান, তিনি ঘটনাটি পূর্বনির্ধারিত বলে বিশ্বাস করেন বলে উল্লেখ করেন এবং এই বিষয়ে সকলকে সংযমের আহ্বান জানান।

## তথ্যসূত্র

বিষয়শ্রেণী:মুসলিমদের দ্বারা নিপীড়ন
বিষয়শ্রেণী:বৌদ্ধধর্ম-বিরোধী
বিষয়শ্রেণী:বাংলাদেশে হিন্দু বিরোধী সহিংসতা
বিষয়শ্রেণী:বাংলাদেশে অগ্নিসংযোগ
বিষয়শ্রেণী:২০১২-এর দাঙ্গা
বিষয়শ্রেণী:বৌদ্ধ বিদ্বেষ
বিষয়শ্রেণী:২০১২-এর সশস্ত্র সংঘাত
বিষয়শ্রেণী:বাংলাদেশে ইসলাম
বিষয়শ্রেণী:ইসলামি মৌলবাদ
বিষয়শ্রেণী:ইসলাম সম্পর্কিত বিতর্ক
বিষয়শ্রেণী:কুরআন সম্পর্কিত বিতর্ক
বিষয়শ্রেণী:ধর্মীয় সহিংসতা
বিষয়শ্রেণী:বৌদ্ধ নিপীড়ন
বিষয়শ্রেণী:বাংলাদেশে অগ্নিকাণ্ড
বিষয়শ্রেণী:বাংলাদেশের ধর্মীয় ভবন ও স্থাপনায় হামলা
বিষয়শ্রেণী:বাংলাদেশে ভবন ও স্থাপনায় অগ্নিসংযোগের ঘটনা
রনিত মোর

**রনিত গজানন মোর** (জন্ম: ২ ফেব্রুয়ারি ১৯৯২) একজন ভারতীয় প্রথম শ্রেণীর ক্রিকেটার যিনি কর্ণাটকের হয়ে খেলে, তিনি একজন ডানহাতি মিডিয়াম ফাস্ট বোলার। তিনি ২০১৩ থেকে চেন্নাই সুপার কিংস স্কোয়াডের সদস্য হন  এবং ৩০ ই এপ্রিল ২০১৫ এ ইডেন গার্ডেনে কলকাতা নাইট রাইডার্সের বিপক্ষে আইপিএলে অভিষেক করেছিলেন। রনিত তার স্কুল পড়াশোনা করেছেন গোমতেশ উচ্চ বিদ্যালয়, বেলগাম এবং তার প্রাক বিশ্ববিদ্যালয় গগতে কলেজ থেকে এবং এখন জাইন কলেজ থেকে ব্যবসায় স্নাতক সম্পন্ন করছেন। ঘরোয়া টি -টোয়েন্টি টুর্নামেন্টে কর্ণাটকের প্রতিনিধিত্ব করেছেন রনিত।  তিনি ২০১৮-১৯ রঞ্জি ট্রফির গ্রুপ পর্বে কর্ণাটকের জন্য সর্বাধিক উইকেট শিকারী ছিলেন।

## তথ্যসূত্র

## বহিঃসংযোগ

* রনিত মোর ইএসপিএন ক্রিকইনফোতে

বিষয়শ্রেণী:১৯৯২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় ক্রিকেটার
বিষয়শ্রেণী:কর্ণাটকের ক্রিকেটার
জোরাম ন্যাশনালিস্ট পার্টি

**জোরাম ন্যাশনালিস্ট পার্টি** হল ভারতের মিজোরাম রাজ্যের একটি স্বীকৃত রাজ্য রাজনৈতিক দল। দলটি অতীতে **মিজো ন্যাশনাল ফ্রন্ট (ন্যাশনালিস্ট)** (এমএনএফ(এন)) নামে পরিচিত ছিল। প্রাক্তন সাংসদ লালডুহোমা এই দলের নেতা। ১৯৯৭ সালে মিজো ন্যাশনাল ফ্রন্ট ভেঙে এমএনএফ(এন) গঠিত হয়।

দলটি ২০০৩ ও ২০০৮ সালের বিধানসভা নির্বাচনে মিজোরাম বিধানসভায় দু’টি আসন জয় করেছিল। বর্তমানে জোরাম ন্যাশনালিস্ট পার্টি জোরাম পিপল’স মুভমেন্টের অঙ্গীভূত হয়েছে।

## তথ্যসূত্র

## বহিঃসংযোগ
* ZNP Official Website - http://www.zoramnationalistparty.org

বিষয়শ্রেণী:মিজোরামের রাজনৈতিক দল
বিষয়শ্রেণী:ভারতের স্বীকৃত রাজ্যস্তরের রাজনৈতিক দল
বিষয়শ্রেণী:২০১৮-এ ভারতে বিলুপ্ত
বিষয়শ্রেণী:২০১৯-এ ভারতে বিলুপ্ত
বিষয়শ্রেণী:ভারতের বিলুপ্ত রাজনৈতিক দল
বিষয়শ্রেণী:১৯৯৭-এ মিজোরামে প্রতিষ্ঠিত
ভারতীয় ট্রাইবাল পার্টি

**ভারতীয় ট্রাইবাল পার্টি** (বিটিপি) হল ভারতের গুজরাত রাজ্য-ভিত্তিক একটি রাজনৈতিক দল। ২০১৭ সালে ঝগডিয়ার বিধায়ক তথা বিশিষ্ট আদিবাসী নেতা ছোটুভাই বাসব এই দলটি প্রতিষ্ঠা করেন। তিনি ইতিপূর্বে জনতা দল (সংযুক্ত)-এর সদস্য ছিলেন। ভারতের নির্বাচন কমিশন অনুচ্ছেদ ১০বি অনুযায়ী বিটিপি-কে অটো রিকশা প্রতীক প্রদান করে।

## নির্বাচন
### গুজরাত
প্রতিষ্ঠার দুই মাসের মধ্যেই ভারতীয় ট্রাইবাল পার্টি (বিটিপি) ২০১৭ সালের গুজরাত বিধানসভা নির্বাচনে দু’টি আসন জয় করে।

২০২২ সালের গুজরাত বিধানসভা নির্বাচন উপলক্ষ্যে বিটিপি অল ইন্ডিয়া মজলিস-ই-ইত্তেহাদুল মুসলিমিন দলের সঙ্গে জোট গঠন করেছে।

### রাজস্থান
২০১৮ সালের রাজস্থান বিধানসভা নির্বাচনে বিটিপি দু’টি আসন জয় করে। তারপরে দলটি ভারতীয় জাতীয় কংগ্রেস নেতৃত্বাধীন সরকারে যোগদান করলেও ২০২০ সালে সমর্থন প্রত্যাহার করে নেয়।

## আরও দেখুন
* বহুজন সমাজ পার্টি
* গুজরাত বিধানসভা নির্বাচন, ২০১৭
* রাজস্থান বিধানসভা নির্বাচন, ২০১৮
* ভারতে নির্বাচন
* ভারতে রাজনৈতিক দলগুলির তালিকা

## তথ্যসূত্র

বিষয়শ্রেণী:ভারতের রাজনৈতিক দল
বিষয়শ্রেণী:গুজরাতের রাজনৈতিক দল
*
বিষয়শ্রেণী:২০১৭-এ গুজরাতে প্রতিষ্ঠিত
আবেগসূচক পদ

**আবেগসূচক পদ** হলো সেসব পদ বা শব্দাংশ, যা দিয়ে মনের নানা ভাব বা আবেগকে প্রকাশ করা হয়। এই ধরনের পদ বাক্যের অন্য শব্দের সঙ্গে সরাসরি সম্পর্কিত না হয়ে স্বতন্ত্রভাবে ব্যবহৃত হয়। আবেগসূচক পদের পর সাধারণত আবেগসূচক চিহ্ন (!) ও কমা চিহ্ন (,) বসে।

## প্রকারভেদ
### সিদ্ধান্তবাচক আবেগ
এই ধরনের আবেগসূচক পদের সাহায্যে অনুমোদন, সম্মতি, সমর্থন ভাব প্রকাশ করা হয়। উদাহরণস্বরূপ- **হ্যাঁ,** আমাদের জিততেই হবে। **বেশ,** তবে যাওয়াই যাক।
### প্রশংসাবাচক আবেগ
এই ধরনের আবেগসূচক পদ প্রশংসাবাচক মনোভাব প্রকাশে ব্যবহৃত হয়। উদাহরণস্বরূপ- **শাবাশ!** এমন খেলাই তো চেয়েছিলাম! **বাহ্!** চমৎকার লিখেছ।
### বিরক্তিসূচক আবেগ
এই ধরনের আবেগসূচক শব্দ অবজ্ঞা, ঘৃণা, বিরক্তি মনোভাব প্রকাশে ব্যবহৃত হয়। উদাহরণস্বরূপ- **ছি ছি!** এরকম কথা তাঁর মুখে মানায় না। **জ্বালা!** তোমাকে নিয়ে আর পারি না!
### আতঙ্কসূচক আবেগ
এই ধরনের আবেগসূচক শব্দ আতঙ্ক, যন্ত্রণা, কাতরতা প্রকাশ করে। উদাহরণস্বরূপ- **উহ্,** কী বিপদে পড়া গেল। **বাপরে বাপ!** কী ভয়ঙ্কর ছিল রাক্ষসটা।
### বিস্ময়সূচক আবেগ
এই ধরনের আবেগসূচক শব্দ বিস্মিত বা আশ্চর্য হওয়ার ভাব প্রকাশ করে। উদাহরণস্বরূপ- **আরে!** তুমি আবার কখন এলে? **আহ্,** কী চমৎকার দৃশ্য!

### করুণাসূচক আবেগ
এই ধরনের আবেগসূচক শব্দ করুণা, মায়া, সহানুভূতি মনোভাব প্রকাশ করে। উদাহরণস্বরূপ- **আহা!** বেচারার এত কষ্ট। **হায় হায়!** ওর এখন কী হবে!
### সম্বোধনসূচক আবেগ
এই ধরনের আবেগসূচক শব্দ সম্বোধন বা আহ্বান করার ক্ষেত্রে ব্যবহৃত হয়। উদাহরণস্বরূপ- **হে বন্ধু,** তোমাকে অভিনন্দন। **ওগো,** তোরা জয়ধ্বনি কর।
### আলংকারিক আবেগ
এই ধরনের আবেগসূচক শব্দ বাক্যের অর্থের পরিবর্তন না ঘটিয়ে কোমলতা, মাধুর্যের মতো বৈশিষ্ট্য এবং সংশয় অনুরোধ, মিনতির মনোভাব প্রকাশের জন্যে অলংকার হিসেবে ব্যবহৃত হয়। উদাহরণ- **দূর!** এ কথা কি বলতে আছে? **যাকগে,** ওসব কথা থাক।

## অন্যান্য ভাষায়
### ইংরেজি

ইংরেজি ভাষাতেও আবেগসূচক পদ ব্যবহৃত হয়। কিছু ইংরেজি আবেগসূচক শব্দ- Hi!, Hello!, Hmm, Hurray!, Sad!, Ouch!, Oh!, Yay, Holy Jesus!, Yup প্রভৃতি।

## তথ্যসূত্র

বিষয়শ্রেণী:পদ প্রকরণ
সংযোজক পদ

**যোজক** () বা **সংযোজক পদ** হলো সে সকল শব্দ, যা পদ, বর্গ বা বাক্যকে সংযুক্ত করে। বৃহৎ অর্থে এটি বাংলা অব্যয় পদের অংশ, তাই একে **সংযোজক অব্যয়**ও বলে। যোজক একটি বাক্যের সঙ্গে অন্য একটি বাক্যের কিংবা বাক্যের অন্তর্গত একটি পদের সঙ্গে অন্য পদের সংযোজন, বিয়োজন অথবা সংকোচন ঘটায়।

## বিভিন্ন প্রকার সংযোজক
### সাধারণ সংযোজক
সংযোজক পদের মধ্যে এটিই হলো প্রধান ও প্রাথমিক পদ। এই ধরনের সংযোজক পদ দুটি শব্দ বা বাক্যকে যুক্ত করে। যেমন- ও, এবং।

**উদাহরণ:** রহিম **ও** করিম এই কাজটি করেছে। জলদি দোকানে যাও **এবং** পাউরুটি কিনে আনো। 
### বিকল্প সংযোজক
এই ধরনের সংযোজক পদ একাধিক শব্দ বা বাক্যের মধ্যে বিকল্প নির্দেশ করে। এ ধরনের পদ সাধারণত না-বাচক হয়। যেমন- বা, অথবা, না-কি (নাকি), না-হয় (না হয়), আর।

**উদাহরণ:** লাল **বা** নীল কলমটা আনো। চা **না-হয়** কফি খান। 
### বিরোধী সংযোজক
এই ধরনের সংযোজক পদ বাক্যের দুটি অংশের সংযোগ ঘটায় এবং প্রথম বাক্যের বক্তব্যের সঙ্গে বিরোধ তৈরি করে। যেমন- কিন্তু, তবে, তবু, তবুও, যদি, যত, তত, সুতরাং, অতএব।

**উদাহরণ:** এত পড়লাম, **কিন্তু** পরীক্ষায় ভালো করতে পারলাম না। তাকে আসতে বললাম, **তবু** এল না। 
### কারণ সংযোজক
এই ধরনের সংযোজক পদ বাক্যের এমন দুটি অংশের মধ্যে সংযোগ ঘটায়, যার একটি অন্যটির কারণ হয়। যেমন- কারণ, তাই, এভাবে, ফলে।

**উদাহরণ:** জিনিসের দাম বেড়েছে, **কারণ** চাহিদা বেশি। বসার সময় নেই, **তাই** যেতে হচ্ছে। 
### সাপেক্ষ সংযোজক
এ ধরনের সংযোজক পদ একে অন্যের পরিপূরক হয়ে বাক্যে ব্যবহৃত হয়। সাধারণত দুটি বিরোধ সংযোজক পদ বাক্যের দুই স্থানে ব্যবহৃত হয়েও একই আচরণ করলে তা সাপেক্ষ সংযোজক হয়। যেমন- যদি...তবে, যত...তত।

**উদাহরণ:** **যদি** রোদ ওঠে, **তবে** রওনা দেবো। **যত** পড়ছি, **ততই** নতুন করে জানছি।

## তথ্যসূত্র

বিষয়শ্রেণী:পদ প্রকরণ
বিষয়শ্রেণী:ব্যাকরণ
মোন্দলি এমপোতো

**মোন্দলি এমপোতো** (; জন্ম: ২৪ জুলাই ১৯৯৮) হলেন একজন দক্ষিণ আফ্রিকান পেশাদার ফুটবল খেলোয়াড়। তিনি বর্তমানে দক্ষিণ আফ্রিকার পেশাদার ফুটবল লীগের শীর্ষ স্তর দক্ষিণ আফ্রিকান প্রিমিয়ার বিভাগের ক্লাব ব্লুমফন্টেইন সেল্টিক এবং দক্ষিণ আফ্রিকা জাতীয় দলের হয়ে গোলরক্ষক হিসেবে খেলেন।

২০১৫ সালে, এমপোতো দক্ষিণ আফ্রিকা অনূর্ধ্ব-১৭ দলের হয়ে দক্ষিণ আফ্রিকার বয়সভিত্তিক পর্যায়ে অভিষেক করেছিলেন। তিনি ২০১৯ সালে দক্ষিণ আফ্রিকার হয়ে আন্তর্জাতিক পর্যায়ে অভিষেক করেছেন; দক্ষিণ আফ্রিকার জার্সি গায়ে তিনি এপর্যন্ত ২ ম্যাচে অংশগ্রহণ করেছেন।

## প্রারম্ভিক জীবন
মোন্দলি এমপোতো ১৯৯৮ সালের ২৪শে জুলাই তারিখে দক্ষিণ আফ্রিকায় জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
এমপোতো জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত দক্ষিণ আফ্রিকা অনূর্ধ্ব-২৩ দলে স্থান পেয়েছেন।

## তথ্যসূত্র

## বহিঃসংযোগ
* 
* 
* 

বিষয়শ্রেণী:১৯৯৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দক্ষিণ আফ্রিকান ফুটবলার
বিষয়শ্রেণী:২০২০ গ্রীষ্মকালীন অলিম্পিকের ফুটবলার
বিষয়শ্রেণী:দক্ষিণ আফ্রিকান প্রিমিয়ারশিপের খেলোয়াড়
বিষয়শ্রেণী:দক্ষিণ আফ্রিকার পুরুষ আন্তর্জাতিক ফুটবলার
বিষয়শ্রেণী:পুরুষ ফুটবল গোলরক্ষক
স্বাধীনতা ক্রীড়া সংঘ

**স্বাধীনতা ক্রীড়া সংঘ** (সাধারণত **স্বাধীনতা কেএস** অথবা শুধুমাত্র **স্বাধীনতা** নামে পরিচিত) হচ্ছে ঢাকা ভিত্তিক একটি বাংলাদেশী পেশাদার ফুটবল ক্লাব। এই ক্লাবটি বর্তমানে বাংলাদেশের শীর্ষ স্তরের ফুটবল লিগ বাংলাদেশ ফুটবল প্রিমিয়ার লিগে প্রতিযোগিতা করে। এই ক্লাবটি ২০০৫ সালে প্রতিষ্ঠিত হয়েছে। বর্তমানে এই ক্লাবের ম্যানেজারের দায়িত্ব পালন করছেন মাসুদ আলম জাহাঙ্গীর এবং সভাপতির দায়িত্ব পালন করছেন সৈয়দ সাইফুর রহমান। স্বাধীনতা হচ্ছে বাংলাদেশ চ্যাম্পিয়নশিপ লিগের বর্তমান চ্যাম্পিয়ন, যারা ২০২১ সালে ক্লাবের ইতিহাসে ১ম বারের মতো শিরোপা জয়লাভ করেছিল।

## তথ্যসূত্র

বিষয়শ্রেণী:২০০৫-এ প্রতিষ্ঠিত ফুটবল ক্লাব
বিষয়শ্রেণী:২০০৫-এ বাংলাদেশে প্রতিষ্ঠিত
বিষয়শ্রেণী:বাংলাদেশের ফুটবল ক্লাব
বিষয়শ্রেণী:ঢাকায় ক্রীড়া
বিষয়শ্রেণী:বাংলাদেশ চ্যাম্পিয়নশিপ লিগ
আর্মি গুডউইল স্কুল

**আর্মি গুডউইল স্কুল** হলো ভারতের জম্মু ও কাশ্মীর এবং লাদাখের একটি স্কুল-ব্যবস্থা, যা ভারতীয় সেনাবাহিনী দ্বারা পরিচালিত হয়। জম্মু ও কাশ্মীরে সদিচ্ছা বা গুডউইল উদ্যোগের অংশ হিসাবে ভারতীয় সেনাবাহিনী দ্বারা প্রতিষ্ঠিত ৪৫টি স্কুল রয়েছে।

বর্তমানে, ভারতীয় সেনাবাহিনীর নর্দার্ন কমান্ড জম্মু ও কাশ্মীরে ৪৫টি আর্মি গুডউইল স্কুল পরিচালনা করছে, যা প্রায় ১৫,০০০ শিক্ষার্থীকে শিক্ষা প্রদান করছে। জম্মু ও কাশ্মীরে সন্ত্রাসে ক্ষতিগ্রস্ত জনগোষ্ঠীকে মানসম্মত শিক্ষা প্রদানে সেনাবাহিনীর গুডউইল স্কুলগুলি গুরুত্বপূর্ণ ভূমিকা পালন করে।

## ইতিহাস
১৯৯৮ সালে চারটি প্রাথমিক বিদ্যালয় নিয়ে আর্মি গুডউইল স্কুল ব্যবস্থা শুরু হয়েছিল। বর্তমানে, ভারতীয় সেনাবাহিনী ৪৫টি আর্মি গুডউইল স্কুল পরিচালনা করছে। এটি ভারতীয় সেনাবাহিনীর *২৫ বিভাগ (25 Division)* দ্বারা পরিচালিত হয়। স্কুলগুলি ২০১৯ সালে কেন্দ্রীয় মাধ্যমিক শিক্ষা বোর্ড (সিবিএসই) দশম শ্রেণীর পরীক্ষার ফলাফলে শতভাগ উত্তীর্ণের রেকর্ড অর্জন করেছে।

## অন্যান্য বিবরণ
২০১৯ সালের জুন মাসে নাজির আহমদ ওয়ানীর নামে একটি গুডউইল স্কুলের নাম পরিবর্তন করে 'শহীদ ল্যান্স নায়েক নাজির আহমদ ওয়ানি, অশোক চক্র, সেনা মেডেল, আর্মি গুডউইল স্কুল' রাখা হয়।

২০১৯ সালের মে মাসে হিজবুল মুজাহিদীন নামে একটি জঙ্গি সংগঠন কাশ্মীরি অভিভাবকদের হুমকি দেয় এই মর্মে যে তারা যেন সেনাবাহিনীর গুডউইল স্কুলে বাচ্চাদের না পাঠায়।

## আরও দেখুন
* কেন্দ্রীয় বিদ্যালয়
* ইন্ডিয়ান আর্মি পাবলিক স্কুল

## তথ্যসূত্র

## বহিৎসংযোগ
* দাপ্তরিক ওয়েবসাইট

বিষয়শ্রেণী:১৯৯৮-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:ভারতে শিক্ষানীতি
বিষয়শ্রেণী:বিদ্যালয়ের ধরন
লামডিং বিধানসভা কেন্দ্র

**লামডিং** বিধানসভা উত্তর-পূর্ব ভারতের আসাম রাজ্যের বিধানসভার ১২৬টি নির্বাচনী এলাকার মধ্যে অন্যতম। এই আসনটি সংরক্ষিত আসন নয়। এই বিধানসভা কেন্দ্রটি ১৯৫৭ সাল থেকে কার্যকর এবং সর্বাধিকবার বিজিত দলটি হলো ভারতীয় জাতীয় কংগ্রেস (ছয় বার)।

## ভোটার পরিসংখ্যান
২০২১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ২,১২,১১৫ জন যার মধ্যে পুরুষ ভোটার ১,০৮,৬৩৬ জন এবং নারী ভোটার ১,০৩,৪৭৭ জন। এছাড়াও দুইজন নথিভূক্ত ভোটার নিজেদের তৃতীয় লিঙ্গ বলে উল্লেখ করেছেন। লামডিং বিধানসভা কেন্দ্রে ২০২১ ভোটার লিঙ্গানুপাত ৯৫৩।

২০১৬ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ছিলো ১,৮২,৩৭৭ জন যার মধ্যে পুরুষ ভোটার ৯৬,০৮৩ জন এবং নারী ভোটার ৮৬,২৯১ জন। আবার ২০১১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ১,৭২,৬৫০ জন যার মধ্যে পুরুষ ভোটার ৯০,৩২২ জন এবং নারী ভোটার ৮২,৩২৮ জন।

## বিধানসভার সদস্য

## নির্বাচনী ফলাফল
### ২০২১ ফলাফল

### ২০১৬ ফলাফল

### ২০১১ ফলাফল

### ২০০৬ ফলাফল

## তথ্যসূত্র

বিষয়শ্রেণী:হোজাই জেলা
বিষয়শ্রেণী:আসামের বিধানসভা কেন্দ্র
দ্য লাস্ট গিফট

***দ্য লাস্ট গিফট*** () হল আবদুলরাজাক গুরনাহ রচিত অষ্টম উপন্যাস। এটি ২০১১ সালে ব্লুমসবারি পাবলিশিং থেকে প্রথম প্রকাশিত হয়। পূর্ব আফ্রিকা থেকে ইংল্যান্ডে অভিবাসিত আব্বাস নামক একজন ব্যক্তিকে কেন্দ্র করে এই উপন্যাসের গল্প আবর্তিত হয়েছে, যে স্ট্রোকের পর তার অতীতের স্মৃতিচারণ করে।

## সাহিত্য সমালোচনা
উপন্যাসটি মিশ্র প্রতিক্রিয়া লাভ করে। *[[ফাইন্যান্সিয়াল টাইমস]]*-এর অ্যামিনেটা ফোর্না উপন্যাসটিকে "বিশাল মাপের" বলে উল্লেখ করেন এবং গুরনাহের গল্পকথন ও পারিবারিক সম্পর্কের নিরীক্ষণের প্রশংসা করেন। *[[দ্য গার্ডিয়ান]]*-এর জাইলস ফোডেন গুরনাহের গদ্যের প্রশংসা করেন। অন্যদিকে, কার্কাস রিভিউসের একজন পর্যালোচক অতীত ও বর্তমানের মধ্যকার উত্তরণকালের সমালোচনা করেন এবং মনে করেন বইটির মুখ্য সংকট পাঠককে আটকে রাখতে যথেষ্ট নয়।" *[[পাবলিশার্স উইকলি]]* লিখে যে বর্ণনার গতি প্রায়ই মন্থর, কিন্তু দৃশ্যপট এবং নশ্বরতা ও স্মৃতির বিষয়বস্তুর প্রশংসা করে।

## তথ্যসূত্র

বিষয়শ্রেণী:২০১১-এর উপন্যাস
বিষয়শ্রেণী:আবদুলরাজাক গুরনাহের উপন্যাস
বিষয়শ্রেণী:ব্লুমসবারি পাবলিশিংয়ের বই
কামতা সত্যেন্দ্রনাথ উচ্চ বিদ্যালয়

**কামতা সত্যেন্দ্রনাথ উচ্চ বিদ্যালয়** নওগাঁ জেলা একটি উচ্চ মাধ্যমিক বিদ্যালয়। বিশ্বকবি রবীন্দ্রনাথ ঠাকুরের পৃষ্টপোষকতায় ১৯১৩ সালে এই বিদ্যালয়টি প্রতিষ্ঠা করা হয়েছিল। এটি হলো সমগ্র বাংলাদেশের মধ্যে রবীন্দ্রনাথ ঠাকুরের পৃষ্ঠপোষকতায় তৎকালীন সময়ে নির্মিত দ্বিতীয় শিক্ষা প্রতিষ্ঠান।

## অবস্থান
কামতা এস.এন. উচ্চ বিদ্যালয় রাজশাহী বিভাগের নওগাঁ জেলার রাণীনগর থানার অন্তর্গত। এটি পারইল ইউনিয়ন ভান্ডারগ্রামে অবস্থিত। 

কামতা এস.এন. (সত্যেন্দ্রনাথ) উচ্চ বিদ্যালয় নওগাঁ জেলা শহর থেকে মাত্র ২১ কিলোমিটার দূরত্বে অবস্থিত। এছাড়া, পূর্বে অবস্থিত বগুড়া জেলা শহর থেকে ৪৬ কিলোমিটার, উত্তরে নাটোর জেলা শহর থেকে ৫৭ কিলোমিটার দূরত্বে অবস্থিত।

## ইতিহাস
১৮৮৫ সালের শুরুর দিকে রবীন্দ্রনাথ ঠাকুর তার পৈত্রিক সূত্রে পাওয়া কালীগ্রাম পরগনার জমিদারি দেখাশুনার জন্য নওগাঁর ভান্ডারগ্রামে স্থাপন করেন দ্বিতীয় কাচারী বাড়ি। এলাকার জমিদারীর ম্যানেজার ছিলেন শিক্ষানুরাগী বাবুপ্যারী মোহন রায়। তারই সার্বিক প্রচেষ্টার ফলে এই বিদ্যালয়টি অত্র এলাকার মানুষের মাঝে শিক্ষার আলো ছড়িয়ে দেওয়ার জন্য প্রতিষ্ঠা করা হয়।

রবীন্দ্রনাথ ঠাকুর বিশ্বাস করতেন প্রজাদের জীবন যাত্রার মান উন্নয়নে শিক্ষার প্রয়োজন। শিক্ষার আলো ছাড়া প্রজাদের সার্বিক উন্নয়ন একেবারেই সম্ভব নয়। সে উপলব্ধি থেকেই স্থানীয় কিছু শিক্ষানুরাগী তৎকালীন সমাজ সেবক ও পঞ্চপ্রধান মৌলভী মোঃ ইকিমুল্লাহ ও স্থানীয় পন্ডিতদের সহায়তায় এই প্রত্যন্ত ভান্ডার গ্রামে রবীন্দ্রনাথ ঠাকুরের ভাই সত্যেন্দ্রনাথের নামে এই বিদ্যাপিঠ প্রতিষ্ঠা করা হয়। প্রতিষ্ঠার সময় রবীন্দ্রনাথ ঠাকুরের ভাই এই বিদ্যালয়য়ের নামে ১ একর ৯৪ শতক জমি দান করেন।

কামতা এস.এন. (সত্যেন্দ্রনাথ) উচ্চ বিদ্যালয়ে ২০০৪ সালে খোলা হয় ভোকেশনাল (কারিগরি) শাখা। প্রত্যন্ত এলাকার শত শত শিক্ষার্থীরা এই বিদ্যাপিঠ থেকে কারিগরি শিক্ষা গ্রহণ করছে।

বর্তমান কামতা এস.এন. (সত্যেন্দ্রনাথ) উচ্চ বিদ্যালয়ে পড়াশোনা করছে ৫৬০ জন শিক্ষার্থী। বিদ্যালয়টিতে ৬ষ্ঠ শ্রেণি থেকে ১০ম শ্রেণি পর্যন্ত শিক্ষা প্রদান করা হয়। নিয়মিত বাংলা ভাষায় পাঠদান করা হয়। এছাড়া রয়েছে শিক্ষক-শিক্ষিকা সহ ২৫ জনের স্কুল পরিচালনা সদস্য।

## উল্লেখযোগ্য শিক্ষার্থী
* হোসনে আরা লুৎফা ডালিয়া - একজন বাংলাদেশী রাজনীতিবিদ

## তথ্যসূত্র

বিষয়শ্রেণী:নওগাঁ জেলা
বিষয়শ্রেণী:রাজশাহী বিভাগ
২০২১ আইসিসি নারী টি২০ বিশ্বকাপ আমেরিকা বাছাইপর্ব

**২০২১ আইসিসি নারী টি২০ বিশ্বকাপ আমেরিকা বাছাইপর্ব** ছিল একটি ক্রিকেট টুর্নামেন্ট যা ২০২১ সালের অক্টোবর মাসে মেক্সিকোতে অনুষ্ঠিত হয়। ম্যাচগুলো টোয়েন্টি২০ আন্তর্জাতিক (টি২০আই) হিসেবে খেলা হয়, এবং টুর্নামেন্টের সেরা দল ২০২২ আইসিসি নারী টি২০ বিশ্বকাপ বাছাইপর্ব টুর্নামেন্টে খেলার যোগ্যতা অর্জন করে। ২০১২ সালের পর এ টুর্নামেন্টেই কোনও আইসিসি নারী ইভেন্টে প্রথমবারের মত আর্জেন্টিনা ও ব্রাজিল অংশগ্রহণ করে। ২০২১ সালের সেপ্টেম্বর মাসে টুর্নামেন্টের সূচি নিশ্চিত করা হয়।

টুর্নামেন্টে চ্যাম্পিয়ন হয়ে মূল বাছাইপর্বে খেলার যোগ্যতা অর্জন করে মার্কিন যুক্তরাষ্ট্র। কানাডার দিব্যা সাক্সেনা টুর্নামেন্টের সেরা খেলোয়াড় নির্বাচিত হন।

## দলীয় সদস্য
টুর্নামেন্টের জন্য নিম্নলিখিত দলসমূহ ঘোষণা করা হয়:

## পয়েন্ট তালিকা

 মূল বাছাইপর্বে উত্তীর্ণ

## সূচি

----

----

----

----

----

----

----

----

----

----

----

## তথ্যসূত্র

## বহিঃসংযোগ
* ইএসপিএনক্রিকইনফোতে টুর্নামেন্টের প্রধান পাতা 

বিষয়শ্রেণী:২০২১–২২-এ আন্তর্জাতিক ক্রিকেট প্রতিযোগিতা
বাছাইপর্ব
২০১৭ সুকমা আক্রমণ

**সুকমার হামলা** নকশাল-মাওবাদী বিদ্রহের সময় ভারতের কমিউনিস্ট পার্টি (মাওবাদী) কর্তৃক ২০১৭ সালের ২৪ এপ্রিল ভারতীয় আধা-সামরিক বাহিনীর বিরুদ্ধে অতর্কিত আক্রমণ। প্রতিবেশী জেলা দান্তেওয়াড়ায় ২০১০ সালে একই ধরনের হামলার পর, এটি ছিল সবচেয়ে বড় হামলা।

ভারতের ছত্তিশগড়ের সুকমা জেলার বোরকাপাল ও চিন্তাগুফার মধ্যে এই হামলা ঘটে। মাওবাদীদের একটি দল সেন্ট্রাল রিজার্ভ পুলিশ ফোর্সের -সদস্যের একটি দলকে আক্রমণ করে। তিনজন মাওবাদী ও ২৫ জন পুলিশ কর্মী পরবর্তী বন্দুক যুদ্ধে মারা যান।

## আরো দেখুন
* ২০১০ সালের এপ্রিল মাসে দান্তেওয়াড়ায় মাওবাদীদের আক্রমণ
* ২০১৩ দারভা উপত্যকায় নকশাল হামলা
* ২০২১ সুকমা-বিজাপুর আক্রমণ

## তথ্যসূত্র

বিষয়শ্রেণী:সুক্মা জেলা
বিষয়শ্রেণী:নকশালপন্থী-মাওবাদী বিদ্রোহ
বিষয়শ্রেণী:২০১৭-এর সশস্ত্র সংঘাত
মাই নেম (কোরীয় টেলিভিশন ধারাবাহিক)

**মাই নেম** () একটি দক্ষিণ কোরিয়ান স্ট্রিমিং টেলিভিশন সিরিজ যা কিম জিন-মিন পরিচালিত এবং হান সো-হি, পার্ক হি-সুন এবং অহন বো-হিউন অভিনীত। এই সিরিজটি এমন এক মহিলাকে ঘিরে আবর্তিত হয়েছে যে তার বাবার মৃত্যুর প্রতিশোধ নিতে একটি গ্যাং-এ যোগ দেয় এবং তারপরে পুলিশ হিসাবে গোপনে চলে যায়। ২৬তম বুসান আন্তর্জাতিক চলচ্চিত্র উৎসবে ৭ই অক্টোবর, ২০২১ তারিখে সদ্য নির্মিত 'অন স্ক্রিন' বিভাগে আটটির মধ্যে তিনটি পর্ব প্রদর্শিত হয়েছিল। এটি ১৫ অক্টোবর, ২০২১ তারিখে নেটফ্লিক্সে মুক্তি পায়।

## সারসংক্ষেপ
তার বাবার হত্যার পর, একজন প্রতিশোধপ্রাপ্ত মহিলা একজন শক্তিশালী অপরাধী বসের উপর তার আস্থা রাখে-এবং তার নির্দেশে পুলিশ বাহিনীতে প্রবেশ করে।

## অভিনয়ে

* হান সো-হি ইউন জি-উ/ওহ হাই-জিন

: ডংচিয়নের একজন সদস্য যিনি ওহ হাই-জিন বলে পুলিশ বাহিনীতে অনুপ্রবেশ করেন, তিনি তার বাবার হত্যার প্রতিশোধ নিতে চান।

* পার্ক হি-সুন চোই মু-জিন

: ডংচিয়নের বস, যা কোরিয়ার সবচেয়ে বড় মাদকের আস্তানা। তিনি কেবল তার হতাশার শক্তির কারণে জি-উ-কে বিশ্বাস করেন। তিনি জি-উ-এর বাবার সাথে সবচেয়ে ভালো বন্ধু ছিলেন।

* জিওন পিল-ডো হিসাবে আহন বো-হিউন

: ইনচাং মেট্রোপলিটন পুলিশ এজেন্সির নারকোটিক্স ইউনিটের একজন গোয়েন্দা যিনি ইউনিটে যোগ দেওয়ার পর হাই-জিনের অংশীদার হন। তিনি প্রথমে জিওকে অপছন্দ করেছিলেন কারণ জিও একটি স্টিং অপারেশন নষ্ট করেছিলেন যা তিনি (জিওন পিল-ডো) ৬ মাস ধরে পরিকল্পনা করেছিলেন।

* চা গি-হো চরিত্রে কিম সাং-হো

: ইনচাং মেট্রোপলিটন পুলিশ এজেন্সির নারকোটিক্স ইউনিটের নেতা যিনি অবসর নেওয়ার আগে ডংচিয়নকে নামানোর শপথ করেছিলেন।

* জং তাই-জু -র চরিত্রে লি হাক-জু

: ডংচিয়নের একজন সদস্য, তিনি মু-জিনের সবচেয়ে বিশ্বস্ত ভৃত্য।

* চাং রিউল, দো গ্যাং-জায়ে হিসাবে

: ডংচিয়নের একজন প্রাক্তন সদস্য, তিনি সমস্যায় পড়ার পরে এবং এটি থেকে বহিষ্কৃত হওয়ার পরে সংগঠনের বিরুদ্ধে প্রতিশোধ নেওয়ার শপথ নেন। তিনি একটি ম্যাচে তার কাছে হেরে যাওয়ার পর জিউকে ধর্ষণের চেষ্টা করেছিলেন।

* ইউন কিউং-হো ইউন দং-হুন এর চরিত্রে

: জি-উ-এর বাবা এবং মু-জিনের ঘনিষ্ঠ বন্ধু যার হত্যাকাণ্ড জি-উ-এর প্রতিশোধ যাত্রা শুরু করে। তার আসল পরিচয় ছিল গান জুন-সু, একজন গোপন পুলিশ।

## পর্ব সমূহ

## উৎপাদন
১১ আগস্ট, ২০২০ তারিখে নেটফ্লিক্স একটি প্রেস রিলিজের মাধ্যমে নিশ্চিত করেছে যে এটি আরেকটি কোরিয়ান মূল সিরিজ *আন্ডারকভার* বিতরণ করবে।

শুটিং শুরু হয় ২০২০ সালের নভেম্বরে এবং শেষ হয় ২০২১ সালের ফেব্রুয়ারিতে।

## তথ্যসূত্র

বিষয়শ্রেণী:কোরীয় ভাষার টেলিভিশন অনুষ্ঠান
বিষয়শ্রেণী:দক্ষিণ কোরিয়ার টেলিভিশন ধারাবাহিক
বিষয়শ্রেণী:২০২১-এ অভিষিক্ত দক্ষিণ কোরীয় টেলিভিশন ধারাবাহিক
বিষয়শ্রেণী:কোরীয় ভাষায় নেটফ্লিক্সের মৌলিক অনুষ্ঠান
বিষয়শ্রেণী:নেটফ্লিক্সের টেলিভিশন ধারাবাহিক
শিশু অধিকার সনদ

জাতিসংঘের **শিশু অধিকার সনদ** (সাধারণত সংক্ষেপে **সিআরসি** বা **ইউএনসিআরসি**) একটি আন্তর্জাতিক মানবাধিকার চুক্তি যা শিশুদের নাগরিক, রাজনৈতিক, অর্থনৈতিক, সামাজিক, স্বাস্থ্য এবং সাংস্কৃতিক অধিকার নির্ধারণ করে। সনদে শিশু বলতে ১৮ বছরের কম বয়সী যেকোনো মানুষকে সংজ্ঞায়িত করা হয়েছে, যদি না অপ্রাপ্তবয়স্কদের বয়স ঐ দেশের জাতীয় আইনে অন্যরুপ বলা থাকে।

### আয়ারল্যান্ড
আয়ারল্যান্ড ৩০ সেপ্টেম্বর ১৯৯০ সালে কনভেনশনে স্বাক্ষর করে এবং ২৮ সেপ্টেম্বর ১৯৯২ সালে আপত্তি ছাড়াই এটি অনুমোদন করে।

### যুক্তরাজ্য
যুক্তরাজ্য ১৬ ডিসেম্বর ১৯৯১-এ বেশ কয়েকটি ঘোষণার মাধ্যমে কনভেনশনটি অনুমোদন করে  এবং ১৯৯৫ সালের জানুয়ারিতে শিশু অধিকার সংক্রান্ত কমিটির কাছে তার প্রথম প্রতিবেদন দেয়।

১ সেপ্টেম্বর ২০২০-এ, স্কটিশ পার্লামেন্ট-এ জাতিসংঘের শিশু অধিকার সংক্রান্ত কনভেনশন (ইনকর্পোরেশন) (স্কটল্যান্ড) বিল পেশ করা হয়।

### মার্কিন যুক্তরাষ্ট্র
মার্কিন যুক্তরাষ্ট্র সরকার কনভেনশনের খসড়া তৈরিতে সক্রিয় ভূমিকা পালন করে এবং ১৬ ফেব্রুয়ারি ১৯৯৫ সালে এটি স্বাক্ষর করে, কিন্তু এটি অনুমোদন করেনি।

## আরও দেখুন

## তথ্যসূত্র

## বহিঃসংযোগ

* 
* Signatures and ratifications, at depositary
* Information for children on the Convention on the Rights of the Child on the website of the Office of the United Nations High Commissioner for Human Rights (OHCHR).
* Information on the Convention of the Rights of the Child on the website of UNICEF, the children's organization of the United Nations.
* Procedural history, related documents and photos on the Convention on the Rights of the Child (including its Optional Protocols) in the Historic Archives of the United Nations Audiovisual Library of International Law.
* NGO Alternative Reports submitted to the Committee on the Rights of the Child.
* Biography of Eglantyne Jebb, author of the original Declaration.
*Convention on the Rights of the Child - Guidelines regarding the implementation of the Optional Protocol to the Convention on the Rights of the Child on the sale of children, child prostitution and child pornography (adopted by the Committee at its eighty-first session on 13–31 May 2019).

বিষয়শ্রেণী:বাংলাদেশের চুক্তি
বিষয়শ্রেণী:ভারতের চুক্তি
বিষয়শ্রেণী:মানবাধিকার দলিল
বিষয়শ্রেণী:তারুণ্যের ইতিহাস
বিষয়শ্রেণী:কোত দিভোয়ারের চুক্তি
বিষয়শ্রেণী:মিশরের চুক্তি
বিষয়শ্রেণী:ইরানের চুক্তি
বিষয়শ্রেণী:ইসরায়েলের চুক্তি
বিষয়শ্রেণী:যুক্তরাজ্যের চুক্তি
সত্যশোধক কমিউনিস্ট পার্টি

**সত্যশোধক কমিউনিস্ট পার্টি** হল ভারতের মহারাষ্ট্র রাজ্যের একটি রাজনৈতিক দল। এই দলটির প্রতিষ্ঠাতা ছিলেন শরদ পাতিল। তিনি ২০০৯ সাল পর্যন্ত এই দলের সাধারণ সম্পাদক ছিলেন। দলটি গঠিত হয়েছিল কার্ল মার্ক্স, বি. আর. অম্বেডকর ও জ্যোতিরাও ফুলের রাজনৈতিক দর্শনের ভিত্তিতে।

শরদ পাতিল ছিলেন ধুলে জেলায় ভারতের কমিউনিস্ট পার্টি (মার্ক্সবাদী)-র সংগঠক।  তিনি ‘মার্ক্সবাদ-ফুলে-অম্বেডকরবাদ’-এর ভিত্তিতে নিজস্ব মতাদর্শ গড়ে তীলেন এবং ১৯৭৮ সালে সিপিআই(এম) ত্যাগ করে সত্যশোধক কমিউনিস্ট পার্টি গঠন করেন। দলটির নামকরণ করা হয়েছিল ফুলের সত্যশোধক সমাজের নামানুসারে। পাতিল দলিত ও অন্যান্য অনগ্রসর শ্রেণির মধ্যে বিশেষ করে কৃষকদের নিয়ে একটি জোট গঠনের ডাক দেন। প্রতিষ্ঠার সময় এই দলের আন্দোলনের প্রধান ভিত্তিটি সীমায়িত ছিল ধুলে জেলার দু’টি মাত্র আদিবাসী-অধ্যুষিত তালুকে। কিন্তু পাতিলের বাগ্মিতার খ্যাতি সারা রাজ্যে ছড়িয়ে পড়ে এবং গ্রামাঞ্চলে শ্রেণি-বর্ণ সম্পর্কের সাধারণ বোঝাপড়ার ক্ষেত্রে বিশেষ প্রভাব বিস্তার করে। গ্রামাঞ্চলে বক্তৃতা দেওয়ার সময় তিনি ধ্রুপদি ভারতীয় সাহিত্য থেকে প্রচুর উদাহরণ তুলে ধরতেন।

১৯৮০-এর দশকের গোড়ার দিকে দলটি গণতান্ত্রিক বিপ্লব কর্মসূচির সঙ্গে ‘নারীর ক্রীতদাসত্ব সমাপন’ কর্মসূচিও যোগ করে।

২০০৯ সালের সাধারণ নির্বাচনের আগে সত্যশোধক কমিউনিস্ট পার্টি যোগ দেয় সিপিআই(এম)-নেতৃত্বাধীন বাম গণতান্ত্রিক ফ্রন্টে। ২০০৯ সালের অগস্ট মাসে মহারাষ্ট্র বিধানসভা নির্বাচন উপলক্ষ্যে মহারাষ্ট্রের রাজনৈতিক দলগুলির বৃহৎ জোট প্রজাতান্ত্রিক বাম গণতান্ত্রিক ফ্রন্ট (রিডালোস নামে জনপ্রিয়) গঠনে এই দলও অংশগ্রহণ করে।

## তথ্যসূত্র

বিষয়শ্রেণী:মহারাষ্ট্রের রাজনৈতিক দল
বিষয়শ্রেণী:ভারতের কমিউনিস্ট পার্টিসমূহ
বিষয়শ্রেণী:ভারতের রাজনৈতিক দল
বিষয়শ্রেণী:অম্বেডকরপন্থী
বিষয়শ্রেণী:অম্বেডকরপন্থী সংগঠন
বিষয়শ্রেণী:ভারতের সাম্যবাদী দল
ভারতের বিপ্লবী মার্ক্সবাদী পার্টি

**ভারতের বিপ্লবী মার্ক্সবাদী পার্টি** (ইংরেজি: Revolutionary Marxist Party of India; সংক্ষেপে: আরএমপিআই) হল ভারতের একটি কমিউনিস্ট রাজনৈতিক দল। দলটি গঠিত হয়েছিল কেরল-ভিত্তিক বিপ্লবী মার্ক্সবাদী পার্টির সঙ্গে অন্যান্য কয়েকটি দলের (সিপিএম পাঞ্জাব, সিপিএম হরিয়াণা, চণ্ডীগড় মার্ক্সবাদী পার্টি, হিমাচল মার্ক্সবাদী পার্টি, ছত্তীসগঢ় মার্ক্সবাদী পার্টি, তামিলনাড়ু মার্ক্সবাদী পার্টি, অন্ধ্র মার্ক্সবাদী পার্টি, পশ্চিমবঙ্গ মার্ক্সবাদী পার্টি ও দিল্লি মার্ক্সবাদী পার্টি) সংযুক্তির মাধ্যমে। আরএমপিআই-এর নেতারা হলেন মঙ্গত রাম পাসলা ও কে. কে. রেমা। এই দলের প্রথম সর্বভারতীয় সম্মেলন আয়োজিত হয় ২০১৭ সালের ২৩ থেকে ২৬ নভেম্বর চণ্ডীগড়ে।

## তথ্যসূত্র

## বহিঃসংযোগ
* 
* 

বিষয়শ্রেণী:ভারতের কমিউনিস্ট পার্টিসমূহ
বিষয়শ্রেণী:ভারতের কমিউনিস্ট পার্টি (মার্ক্সবাদী) ভেঙে সৃষ্ট গোষ্ঠী
বিষয়শ্রেণী:ভারতের সাম্যবাদী দল
বিষয়শ্রেণী:২০১৭-এ ভারতে প্রতিষ্ঠিত
ইউনিসক

**ইউনিসক** (), পূর্বের **স্প্রিডট্রাম কমিউনিকেশন্স, ইনক.** (), একটি চীনা ফ্যাবলেস উৎপাদন কোম্পানি যার সদরদপ্তর সাংহাইতে অবস্থিত। এটি মোবাইল ফোনের জন্য চিপসেট তৈরি করে।

ইউনিসকের সাংহাই, বেইজিং, থিয়েনচিন, সুচৌ, হাংচৌ, ছেংতু, শিয়ামেন, মার্কিন যুক্তরাষ্ট্র, ফিনল্যান্ড ও ভারতে গবেষণা কেন্দ্র রয়েছে, শেনচেনে কারিগরি সহায়তা কেন্দ্র এবং দক্ষিণ কোরিয়া, তাইওয়ান এবং মেক্সিকোতে আন্তর্জাতিক ফিল্ড সাপোর্ট অফিস রয়েছে। এর পণ্যগুলি জিএসএম, জিপিআরএস, ইডিজিই, টিডি-এসসিডিএমএ, ডাব্লিউ-সিডিএমএ, এইচএসপিএ+ এবং টিডি-এলটিই সহ ওয়্যারলেস যোগাযোগ মানগুলির একটি বিস্তৃত পরিসরকে সমর্থন করে।

কোম্পানিটি মূলত জিএসএম হ্যান্ডসেটগুলির জন্য চিপ তৈরি করে, কিন্তু এর বেশিরভাগ রিসোর্স এখন চাইনিজ টিডি-এসসিডিএমএ থ্রিজি স্ট্যান্ডার্ডের উপর দৃষ্টি নিবদ্ধ করে। জিএসএম এবং সম্মিলিত জিএসএম/টিডি-এসসিডিএমএ বেসব্যান্ড চিপসেট ছাড়াও স্প্রেডট্রাম দুটি চীনা মোবাইল টিভি স্ট্যান্ডার্ডের জন্য চিপ সরবরাহ করে: টিডি-এমবিএমএস এবং সিএমএমবি।

## পণ্য তালিকা

### ২জি ফিচার ফোনের প্রসেসর
থাম্ব|Spreadtrum SC6500ES

### ২জি স্মার্টফোন প্রযুক্তি

### ৩জি স্মার্টফোন প্রযুক্তি

### ৪জি স্মার্টফোন প্রযুক্তি

### ৫জি স্মার্টফোন প্রযুক্তি

### 3G tablet processors

### 3G modems

### 4G modems

### 5G modems

## তথ্যসূত্র

বিষয়শ্রেণী:চীনা মার্কা
বিষয়শ্রেণী:সাংহাই ভিত্তিক কোম্পানি
কোবামেলো কোদিসাং

**কোবামেলো কোদিসাং** (; জন্ম: ২৮ আগস্ট ১৯৯৯) হলেন একজন দক্ষিণ আফ্রিকান পেশাদার ফুটবল খেলোয়াড়। তিনি বর্তমানে পর্তুগালের পেশাদার ফুটবল ক্লাব ব্রাগা যুব এবং দক্ষিণ আফ্রিকা অনূর্ধ্ব-২৩ দলের হয়ে আক্রমণভাগের খেলোয়াড় হিসেবে খেলেন। তিনি মূলত দ্বিতীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলেন।

২০১৫ সালে, কোদিসাং দক্ষিণ আফ্রিকা অনূর্ধ্ব-১৭ দলের হয়ে দক্ষিণ আফ্রিকার বয়সভিত্তিক পর্যায়ে অভিষেক করেছিলেন।

## প্রারম্ভিক জীবন
কোবামেলো কোদিসাং ১৯৯৯ সালের ২৮শে আগস্ট তারিখে দক্ষিণ আফ্রিকার সেরালেংয়ে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
কোদিসাং জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত দক্ষিণ আফ্রিকা অনূর্ধ্ব-২৩ দলে স্থান পেয়েছেন।

## তথ্যসূত্র

## বহিঃসংযোগ
* 
* 
* 
* 

বিষয়শ্রেণী:১৯৯৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দক্ষিণ আফ্রিকান ফুটবলার
বিষয়শ্রেণী:ফুটবল মধ্যমাঠের খেলোয়াড়
বিষয়শ্রেণী:পর্তুগালে প্রবাসী পুরুষ ফুটবলার
বিষয়শ্রেণী:২০২০ গ্রীষ্মকালীন অলিম্পিকের ফুটবলার
বিষয়শ্রেণী:পর্তুগাল চ্যাম্পিয়নশিপ লিগের খেলোয়াড়
বিষয়শ্রেণী:স্পোর্টিং ক্লাব ব্রাগার খেলোয়াড়
বিষয়শ্রেণী:মোরেইরেন্সে ফুটবল ক্লাবের খেলোয়াড়
বিষয়শ্রেণী:দক্ষিণ আফ্রিকান প্রিমিয়ারশিপের খেলোয়াড়
বিষয়শ্রেণী:প্রিমেইরা লিগার খেলোয়াড়
বিষয়শ্রেণী:লিগা পর্তুগাল ২-এর খেলোয়াড়
বিষয়শ্রেণী:দক্ষিণ আফ্রিকার পুরুষ আন্তর্জাতিক ফুটবলার
বিষয়শ্রেণী:পুরুষ ফুটবল উইঙ্গার
বিষয়শ্রেণী:পুরুষ ফুটবল আক্রমণভাগের খেলোয়াড়
বিষয়শ্রেণী:মামেলোদি সানডাউন্স ফুটবল ক্লাবের খেলোয়াড়
করিমগঞ্জ উত্তর বিধানসভা কেন্দ্র

**করিমগঞ্জ উত্তর** বিধানসভা উত্তর-পূর্ব ভারতের আসাম রাজ্যের বিধানসভার ১২৬টি নির্বাচনী এলাকার মধ্যে ১২৩ তম বিধানসভা ক্ষেত্র। এই আসনটি সংরক্ষিত আসন নয়। এই বিধানসভা কেন্দ্রটি ১৯৫৭ সাল থেকে কার্যকর এবং সর্বাধিকবার বিজিত দলটি হলো ভারতীয় জাতীয় কংগ্রেস (পাঁচ বার)।

## ভোটার পরিসংখ্যান
২০২১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ১,৯৯,৬০২ জন যার মধ্যে পুরুষ ভোটার ১,০১,১৩৭ জন এবং নারী ভোটার ৯৮,৪৬৪ জন। এছাড়াও একজন নথিভূক্ত ভোটার নিজেদের তৃতীয় লিঙ্গ বলে উল্লেখ করেছেন। রাতাবাড়ী বিধানসভা কেন্দ্রে ২০২১ ভোটার লিঙ্গানুপাত ৯৭৪।

২০১৬ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ছিলো ১,৭১,৫৪৮ জন যার মধ্যে পুরুষ ভোটার ৮৯,৬৩৩ জন এবং নারী ভোটার ৮১,৯১৫ জন। আবার ২০১১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ১,৫৭,৮৩২ জন যার মধ্যে পুরুষ ভোটার ৮২,৫৩১ জন এবং নারী ভোটার ৭৫,৩০১ জন।

## বিধানসভার সদস্য
বিধানসভার সদস্যগণ:

## নির্বাচনী ফলাফল
### ২০২১ ফলাফল

### ২০১৬ ফলাফল

## তথ্যসূত্র

বিষয়শ্রেণী:করিমগঞ্জ জেলা
বিষয়শ্রেণী:আসামের বিধানসভা কেন্দ্র
ওয়ারিদ টেলিকম

**ওয়ারিদ টেলিকম ইন্টারন্যাশনাল** () ছিল একটি আমিরাতি টেলিযোগাযোগ কোম্পানি। ২০১৫ সালে বিলুপ্ত হওয়ার আগে কোম্পানিটি বাংলাদেশ, জর্জিয়া, কঙ্গো, পাকিস্তান এবং উগান্ডায় কার্যক্রম পরিচালনা করেছিল।

## পাকিস্তান

২০০৪ সালে, ওয়ারিদ টেলিকম ইন্টারন্যাশনাল এলএলসি, ২৯১ মিলিয়ন মার্কিন ডলারে দেশব্যাপী মোবাইল টেলিফোনি নেটওয়ার্ক (ডাব্লুএলএল) এবং দীর্ঘ-দূরত্বের আন্তর্জাতিক (এলডিআই) পরিচালনার জন্য লাইসেন্স কিনে। এটি ওয়ারিদ টেলিকম ইন্টারন্যাশনাল এলএলসির প্রথম উদ্যোগ ছিল। আবুধাবি গ্রুপের প্রাক্তন সিইও বশির তাহিরের নেতৃত্বে একটি দল এটির জন্য লাইসেন্সের জন্য বিড করেছিল।

ওয়ারিদ পাকিস্তান ২০০৫ সালের মে মাসে পরিষেবা চালু করে। চালুর ৮০ দিনের মধ্যে ওয়ারিদ পাকিস্তান দাবি করে যে তারা ১০ লাখেরও বেশি ব্যবহারকারীকে আকৃষ্ট করতে পেরেছে।

২০০৭ সালের ৩০ শে জুন, সিঙ্গাপুর টেলিকমিউনিকেশনস লিমিটেড (সিংটেল) এবং ওয়ারিদ টেলিকম ঘোষণা করে যে তারা একটি চুক্তি করেছে যার আওতায় ওয়ারিদের এন্টারপ্রাইজ মূল্য ২.৯ বিলিয়ন ধরে সিংটেল আনুমানিক ৭৫৮ মিলিয়ন ডলারে ওয়ারিদ টেলিকমের ৩০ শতাংশ ইক্যুইটি শেয়ার অধিগ্রহণ করবে।

২০১৩ সালের জানুয়ারিতে সিংটেল ১৫০ মিলিয়ন ডলারের বিনিময়ে এই শেয়ারটি বিক্রি করে দেয় এবং ভবিষ্যতে যে কোনও বিক্রয়, পাবলিক অফার বা ওয়ারিদকে একীভূত করা হলে তার নিট আয়ের ৭.৫ শতাংশ পাওয়ার অধিকার রেখে দেয়।

২০১৫ সালের ২৬ শে নভেম্বর ভিম্পেলকম এবং আবুধাবি গ্রুপ, মোবিলিংক এবং ওয়ারিদকে জাজ নামে একটি একক সংস্থায় একীভূত করতে সম্মত হয়।

### নেটওয়ার্ক প্রযুক্তি

## বাংলাদেশ

২০০৫ সালের ডিসেম্বরে, ওয়ারিদ টেলিকম ইন্টারন্যাশনাল এলএলসি ৫০ মিলিয়ন মার্কিন ডলারে বাংলাদেশের ষষ্ঠ মোবাইল ফোন অপারেটর হিসেবে কাজ করার জন্য ১৫ বছরের জিএসএম লাইসেন্স লাভ করে। ওয়ারিদ বাংলাদেশ ২০০৬ সালের মাঝামাঝি থেকে তার নেটওয়ার্ক চালু করে এবং ২০০৭ সালের ১০ মে ২৬টি জেলায় বাণিজ্যিক কার্যক্রম শুরু করে। ওয়ারিদ বাংলাদেশ যাত্রা শুরুর ৭০ দিনের মধ্যে ১০ লাখ গ্রাহক অর্জন করে।

২০১০ সালের ৪ জানুয়ারি, বাংলাদেশ টেলিযোগাযোগ নিয়ন্ত্রণ কমিশনের কাছ থেকে অনুমোদন পেয়ে ওয়ারিদ টেলিকম ৩০০ মিলিয়ন মার্কিন ডলারে ভারতের ভারতী এয়ারটেলের কাছে তার বাংলাদেশের কার্যক্রমের ৭০ শতাংশ শেয়ার বিক্রি করে।

২০১০ সালের ২০ ডিসেম্বর ওয়ারিদ টেলিকমকে এয়ারটেল নামে পুনঃনামকরণ করা হয়। পরবর্তীতে ২০১৬ সালে এয়ারটেল এর কার্যক্রম রবি আজিয়াটা লিমিটেড এর সাথে একীভূত করা হয় এবং এয়ারটেল বাংলাদেশ লিমিটেডকে বিলুপ্ত করা হয়।

## জর্জিয়া
লাইসেন্স প্রদান করা হয়।

### নেটওয়ার্ক প্রযুক্তি

## আইভরি কোস্ট
লাইসেন্স দেওয়া হয়। 

## কঙ্গো প্রজাতন্ত্র

জানুয়ারি ২০০৮ সালে চালু হয়। ২০১৩ সালের ৫ নভেম্বর ওয়াল স্ট্রিট জার্নাল জানায় যে এয়ারটেল এটি অধিগ্রহণ করেছে। 

### নেটওয়ার্ক প্রযুক্তি

২০০৭ সালে উগান্ডায় পরিষেবা চালু করার পরিকল্পনা করা হয়। ওয়ারিদ একই সাথে ওয়াতিন টেলিকমের মাধ্যমে উগান্ডা জুড়ে ওয়াইম্যাক্স নেটওয়ার্ক স্থাপনের প্রস্তুতি নেয়।  ২০১৩ সালে এয়ারটেল অধিগ্রহণ করে।

### নেটওয়ার্ক প্রযুক্তি

## তথ্যসূত্র


বিষয়শ্রেণী:২০১৫-এ বিলুপ্ত কোম্পানি
বিষয়শ্রেণী:২০০৪-এ প্রতিষ্ঠিত টেলিযোগাযোগ কোম্পানি
পশ্চিমবঙ্গ বিধানসভা নির্বাচন, ১৯৬৭

**পশ্চিমবঙ্গ বিধানসভা নির্বাচন, ১৯৬৭** অনুষ্ঠিত হয়েছিল ভারতের পশ্চিমবঙ্গ রাজ্যের বিধানসভার ২৮০ জন সদস্যকে নির্বাচিত করার জন্য। অজয় মুখোপাধ্যায়ের নেতৃত্বাধীন যুক্তফ্রন্ট এই নির্বাচনে সংখ্যাগরিষ্ঠ আসনে জয়লাভ করে রাজ্যে প্রথম অ-কংগ্রেসি সরকার গঠন করে।

## ফলাফল
### জোট অনুযায়ী ফলাফল
### নির্বাচনোত্তর জোট
অজয় মুখোপাধ্যায়ের নেতৃত্বাধীন যুক্তফ্রন্ট সরকার গঠন করে। এই যুক্তফ্রন্ট ছিল জনগণের সংযুক্ত বামফ্রন্ট (ভারতের কমিউনিস্ট পার্টি, বাংলা কংগ্রেস, সারা ভারত ফরওয়ার্ড ব্লক ও ভারতের বলশেভিক পার্টির নির্বাচনী জোট) ও সংযুক্ত বামফ্রন্টের (ভারতের কমিউনিস্ট পার্টি (মার্ক্সবাদী), সংযুক্ত সোশ্যালিস্ট পার্টি, সোশ্যালিস্ট ইউনিটি সেন্টার অফ ইন্ডিয়া, মার্ক্সবাদী ফরওয়ার্ড ব্লক, ভারতের বিপ্লবী কমিউনিস্ট পার্টি, ওয়ার্কার্স পার্টি অফ ইন্ডিয়া ও বিপ্লবী সমাজতন্ত্রী দলের নির্বাচনী জোট) জোট।

|- align=center
! class="unsortable"|
!রাজনৈতিক দল
!প্রার্থীসংখ্যা
!নির্বাচিত বিধায়ক
!প্রাপ্ত ভোট
!ভোটের শতকরা হার
!আসনসংখ্যার পরিবর্তন
|-
|
|align="left"|ভারতীয় জাতীয় কংগ্রেস||২৮০||১২৭||৫,২০৭,৯৩০||৪১.১৩%|| ৩০
|-
|
|align="left"|ভারতের কমিউনিস্ট পার্টি (মার্ক্সবাদী)||১৩৫||৪৩||২,২৯৩,০২৬||১৮.১১%|| ৪৩
|-
|
|align="left"|বাংলা কংগ্রেস||৮০||৩৪||১,২৮৬,০২৮||১০.১৬%|| ৩৪
|-
|
|align="left"|ভারতের কমিউনিস্ট পার্টি||৬২||১৬||৮২৭,১৯৬||৬.৫৩%|| ৩৪
|-
|
|align="left"|সারা ভারত ফরওয়ার্ড ব্লক||৪২||১৩||৫৬১,১৪৮||৪.৪৩%||
|-
| 
|align="left"|সংযুক্ত সোশ্যালিস্ট পার্টি||২৬||৭||২৬৯,২৩৪||২.১৩%|| ৭
|-
|
|align="left"|প্রজা সোশ্যালিস্ট পার্টি||২৬||৭||২৩৮,৬৯৪||১.৮৮%|| ২
|-
|
|align="left"|বিপ্লবী সমাজতন্ত্রী দল||১৬||৬||২৩৮,৬৯৪||২.১৪%|| ২
|-
|
|align="left"|সোশ্যালিস্ট ইউনিটি সেন্টার অফ ইন্ডিয়া||৮||৪||২৩৮,৬৯৪||০.৭২%|| ১
|-
|
|align="left"|মার্ক্সবাদী ফরওয়ার্ড ব্লক||৫৮||১||১৬৭,৯৩৪||১.৩৩%|| ১
|-
|
|align="left"|ভারতের বিপ্লবী কমিউনিস্ট পার্টি||৫৮||১||১৬৭,৯৩৪||১.৩৩%|| ৮
|-
|
|align="left"|ভারতীয় জন সংঘ||৫৮||১||১৬৭,৯৩৪||১.৩৩%|| ১
|-
|
|align="left"|স্বতন্ত্র পার্টি||২১||১||১০২,৫৭৬||০.৮১%|| ১
|-
|
|align="left"|নির্দল||৩২৭||৩১||১,৭০৮,০১১||১৩.৪৯%|| ২০
|-
|
|align="left"|**মোট**||**১০৫৮**||**২৮০**||**১২,৬৬৩,০৩০**||||
|-
|}

## তথ্যসূত্র

বিষয়শ্রেণী:পশ্চিমবঙ্গ বিধানসভা নির্বাচন
বিষয়শ্রেণী:১৯৬০-এর দশকে পশ্চিমবঙ্গ
বিষয়শ্রেণী:১৯৬৭-এ ভারতে রাজ্য বিধানসভা নির্বাচন
নগর কীর্তন

**নগর কীর্তন** () বা **নগর সংকীর্তন**, ভারতীয় ধর্মের ঐতিহ্য যা কোনো গোষ্ঠী পবিত্র স্তোত্র গাইতে গাইতে মিছিল করে আবাসিক এলাকা প্রদক্ষিণ করাকে বোঝানো হয়।

চৈতন্য মহাপ্রভুকে দেওয়া হয় নগর কীর্তনের প্রথা প্রবর্তনের কৃতিত্ব, যার মধ্যে ছিল শুধু কৃষ্ণের জন্য নিবেদিত গীতিকবিতা গাওয়া এবং মিছিলের আকারে শহরের রাস্তায় বারবার জপ করে নগর পরিভ্রমণ করা।

## হিন্দুধর্ম
হিন্দুধর্মে, চৈতন্য মহাপ্রভু  কীর্তন ও "নগর কীর্তন" এর মাধ্যমে ভক্তির ধারণা, বা ব্যক্তিগত ঈশ্বরের প্রতি ভক্তি প্রচার করতেন, এবং প্রথাটি প্রবর্তনের জন্য বৈষ্ণব ঐতিহ্যকে কৃতিত্ব দেওয়া হয়।  চৈতন্যের মণ্ডলী গাওয়া লোক সুরে করা হয়েছিল এবং এর সাথে ঢোল ও ঝাঁকির উচ্ছল উচ্ছ্বাস ছিল।

## শিখধর্ম
শিখধর্মে, "নগর কীর্তন" বৈশাখী উৎসবে প্রথাগত। প্রথাগত ভাবে, শোভাযাত্রায় গুরুগ্রন্থ সাহিব অনুসারী গেরুয়া বসন ধারী পঞ্চপ্রিয় দ্বারা নেতৃত্ব দেওয়া হয়।

সাধারণত, শোভাযাত্রার সদস্যরা প্রদর্শিত ধর্মগ্রন্থের প্রতি শ্রদ্ধাশীল নয়। একইভাবে, অনেকে গেরুয়া বা কমলা রঙের কাপড় দিয়ে তাদের মাথা ঢেকে রাখে। শোভাযাত্রার আগে রাস্তাটি সেবাদাররা পরিষ্কার করেন। দর্শনার্থীরা ধর্মগ্রন্থের কাছে মাথা নত করে। শাস্ত্র অনুসরণকারী ভাসানগুলি থেকে বা মিছিলের আশেপাশের স্থির স্থানগুলি থেকে তাদের খাবার সরবরাহ করা যেতে পারে। শোভাযাত্রাটি গুরুদ্বারে আরদা (প্রার্থনা) দিয়ে শেষ হয়।

## আরও দেখুন
* চৈতন্য মহাপ্রভু
* বৈষ্ণবধর্ম
## তথ্যসূত্র

বিষয়শ্রেণী:সংস্কৃত শব্দ ও বাক্যাংশ
বিষয়শ্রেণী:কীর্তন
বিষয়শ্রেণী:শিখ কীর্তন
বিষয়শ্রেণী:শিখ পরিভাষা
আইপিস

থাম্ব|ডান|২৫০পিক্সেল|বিভিন্ন প্রকার আইপিসের একটি সংগ্রহ।

**আইপিস** বা **ওকিউলার লেন্স** হলো এমন এক প্রকার লেন্স যা দূরবীক্ষণযন্ত্র ও অণুবীক্ষণযন্ত্রের মতো আলোকীয় যন্ত্রপাতির সাথে যুক্ত করা হয়। আইপিস সংযুক্ত কোন যন্ত্র ব্যবহার করতে গেলে এই লেন্সটিই পর্যবেক্ষকের চোখের সবচেয়ে কাছে থাকে যার কারণে এর এরূপ নাম। অভিলক্ষ্য লেন্স বা দর্পনে যে আলোক রশ্মি আপতিত হয় তা (লেন্সের ক্ষেত্রে) প্রতিসরণের পর অথবা (দর্পনের ক্ষেত্রে) প্রতিফলনের পর ফোকাস বিন্দুতে মিলিত হয় এবং বিম্ব গঠন করে। এই বিম্বকে বিবর্ধনের উদ্দেশ্যে আইপিসকে অভিলক্ষ্যের ফোকাস বিন্দুর নিকটে স্থাপন করা হয়। বিবর্ধনের পরিমাণ আইপিসের এর ফোকাস দৈর্ঘ্যের উপর নির্ভর করে।

শেষ প্রান্তে একটি “নল”যুক্ত একটি কাঠামোর অভ্যন্তরে বেশ কিছু “লেন্স উপাদান” নিয়ে আইপিস গঠন করা হয়। যে যন্ত্রাংশের সাথে নলটি সংযুক্ত করতে হবে সেই যন্ত্রাংশের বিশেষ ছিদ্রপথের সাথে যাতে নলটি ভালভাবে এঁটে যায় নলটির আকার সেইরূপভাবে তৈরি করা হয়। অভিলক্ষ্য থেকে আইপিসকে কাছে বা দূরে সরিয়ে বিম্বের ফোকাস করা যেতে পারে। আইপিসকে যাতে সরাসরি নড়াচড়া করার প্রয়োজন না হয় তার জন্য অধিকাংশ যন্ত্রপাতিতে এমন একটি ফোকাসিং কৌশলের ব্যবস্থা করা থাকে যেখানে শুধু আইপিস সংযুক্ত শ্যাফটকে নাড়িয়েই প্রয়োজনীয় ফোকাসিং করা যায়।

বাইনোকুলারের আইপিস সাধারণত স্থায়ীভাবে সংযুক্ত করা থাকে যার ফলে এর একটি পূর্ব-নির্ধারিত বিবর্ধণ এবং দৃশ্য ক্ষেত্র (fields of view) থাকে। দূরবীক্ষণযন্ত্র ও অণুবীক্ষণযন্ত্রের আইপিসকে সচরাচর পরস্পরের মধ্যে অদলবদল করা যায়। পর্যবেক্ষক আইপিসের মাধ্যমে দৃশ্যমান বিম্বকে সামঞ্জস্যপূর্ণ করতে পারেন। উদাহরণস্বরূপ, টেলিস্কোপের বিবর্ধন বাড়াতে বা কমাতে আইপিসগুলোকে প্রায়ই অদলবদল করা হয়ে থাকে। এছাড়া আইপিস পর্যবেক্ষক বা ব্যবহারকারীকে দৃশ্য ক্ষেত্রের পরিবর্তনের এবং চক্ষু বিরতির মাত্রার পার্থক্য তৈরির সুবিধাও দিয়ে থাকে।

## তথ্যসূত্র

বিষয়শ্রেণী:লেন্স
বিষয়শ্রেণী:অণুবীক্ষণ যন্ত্রের উপাদান
বিষয়শ্রেণী:দূরবীক্ষণ যন্ত্র
জপ

**জপ** () হলো ধ্বনির পুনরাবৃত্তিমূলক গান, যা সাধারণ এক বা দুই আবৃত্তি স্বনর স্বরতীক্ষ্ণতায় হয়। জপের সুরের স্বরমাধুর্য সরল থেকে অত্যন্ত জটিল হতে পারে। গ্রেগরীয় জপ পদ্ধতিতে সুরেলা উপশব্দের পুনরাবৃত্তি করা হয়। জপ শৈলীযুক্ত সঙ্গীত হিসাবেও বিবেচিত হয়। পরবর্তী মধ্যযুগে জপ কিছু ধর্মীয় মন্ত্র সঙ্গীতে বিকশিত হয়েছিল।

## আধ্যাত্মিক অনুশীলন হিসাবে জপ

জপ (যেমন, মন্ত্র, পবিত্র পাঠ, ঈশ্বর বা আত্মার নাম ইত্যাদি) সাধারণভাবে ব্যবহৃত আধ্যাত্মিক অনুশীলন। প্রার্থনার মতো, জপ ব্যক্তিগত বা গোষ্ঠী অনুশীলনের উপাদান হতে পারে। আধ্যাত্মিক ঐতিহ্যগুলো জপকে আধ্যাত্মিক উন্নতির পথ বলে মনে করে।
জপ বলতে গ্রেগরীয় জপ, বৈদিক জপ, কোরআন তেলওয়াত, ইসলামী জিকির, বাহাই জপ, বৌদ্ধ জপ, মন্ত্র পাঠ, ইহুদি ক্যান্টিলেশন, কিরিয়া ডক্সাই-এর এপিকিউরীয় পুনরাবৃত্তি, এবং বিশেষ করে রোমান ক্যাথলিক, পূর্ব সনাতনপন্থী, লুথেরান এবং অ্যাংলিকান গির্জাগুলিতে সঙ্গীত ও প্রার্থনাকে বোঝায়।

জপ অনুশীলন বিচিত্রময়। থেরবাদ ঐতিহ্যে, জপ সাধারণত পালি ভাষায় এবং পালি ত্রিপিটক অনুসারে করা হয়। তিব্বতি বৌদ্ধ জপ অতিস্বরে গাওয়া হয়, যেখানে একাধিক মাত্রা ব্যবহার হয়। অনেক হিন্দু ঐতিহ্য এবং অন্যান্য ঘনিষ্ঠভাবে সম্পর্কিত ভারতীয় ধর্মে মন্ত্র জপ করার ধারণাটি বিশেষ তাৎপর্যপূর্ণ। ভারতীয় ভক্তি ঐতিহ্য আনন্দমার্গ অনুসরণ করে কীর্তন করে। হরেকৃষ্ণ আন্দোলন বিশেষ করে বৈষ্ণব ঐতিহ্যে ঈশ্বরের সংস্কৃত নাম উচ্চারণের উপর ভিত্তি করে। চীনা শিজিং বা কবিতা, জেন বৌদ্ধ নীতির প্রতিফলন করে এবং ড্যান তাইন থেকে গাওয়া হয় - প্রাচ্যের ঐতিহ্যের শক্তির অবস্থান।

## তথ্যসূত্র

## বহিঃসংযোগ

*A site about Vedic chants
*Traditional Buddhist Chants (Texts and Audio) as in the Buddhist Encyclopedia

বিষয়শ্রেণী:মধ্যযুগীয় সঙ্গীত
বিষয়শ্রেণী:আধ্যাত্মিক অনুশীলন
বিষয়শ্রেণী:জপ
করিমগঞ্জ দক্ষিণ বিধানসভা কেন্দ্র

**করিমগঞ্জ দক্ষিণ** বিধানসভা উত্তর-পূর্ব ভারতের আসাম রাজ্যের বিধানসভার ১২৬টি নির্বাচনী এলাকার মধ্যে অন্যতম। এই আসনটি সংরক্ষিত নয়। এই বিধানসভা কেন্দ্রটি ১৯৫৭ সাল থেকে কার্যকর এবং সর্বাধিকবার বিজিত দলটি হলো ভারতীয় জাতীয় কংগ্রেস (এগারো বার)।

## ভোটার পরিসংখ্যান
২০২১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ১,৯১,২৩৯ জন যার মধ্যে পুরুষ ভোটার ৯৮,৩৬৯ জন এবং নারী ভোটার ৯২,৮৬৭ জন। এছাড়াও তিনজন নথিভূক্ত ভোটার নিজেদের তৃতীয় লিঙ্গ বলে উল্লেখ করেছেন। করিমগঞ্জ দক্ষিণ বিধানসভা কেন্দ্রে ২০২১ ভোটার লিঙ্গানুপাত ৯৪৪।

২০১৬ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ছিলো ১,৬০,৬৭০ জন যার মধ্যে পুরুষ ভোটার ৮৪,৫৯৯ জন এবং নারী ভোটার ৭৬,০৭১ জন। আবার ২০১১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ১,৪৪,১০৩ জন যার মধ্যে পুরুষ ভোটার ৭৫,৩২৯ জন এবং নারী ভোটার ৬৮,৭৭৪ জন।

## বিধানসভার সদস্য

## নির্বাচনী ফলাফল
### ২০২১ ফলাফল

### ২০১৬ ফলাফল

## তথ্যসূত্র

বিষয়শ্রেণী:করিমগঞ্জ জেলা
বিষয়শ্রেণী:আসামের বিধানসভা কেন্দ্র
মিরপুর সড়ক

**মিরপুর সড়ক** একটি দীর্ঘ উত্তর -দক্ষিণ রাস্তা যা মিরপুরের উত্তর অংশ এবং ঢাকা বিশ্ববিদ্যালয় ক্যাম্পাসের সাথে সংযুক্ত। এটি ঢাকার অন্যতম প্রধান রাস্তাগুলোর মধ্যে অন্যতম। মিরপুর সড়ক মিরপুর ১০ নম্বর হয়ে, শ্যামলী, মোহাম্মদপুর, ধানমন্ডি হয়ে নিউমার্কেট পর্যন্ত বিস্তৃত। মিরপুর সড়কের প্রধান মোড়গুলোর মধ্যে রয়েছে সৈয়দ মাহবুব মোর্শেদ সরণী, আসাদ এভিনিউ-মিরপুর সড়ক, দারুস-সালাম সড়ক-মিরপুর সড়ক, এলিফ্যান্ট রোড-মিরপুর সড়ক, পান্থপথ ক্রসিং, রিং রোড ক্রসিং ইত্যাদি রাস্তাটি ঢাকা শহরের ব্যস্ততম সড়কগুলির মধ্যে একটি। এই রাস্তায় অসংখ্য ভবন এবং আকাশচুম্বী ইমারত অবস্থিত।

## ইতিহাস
পাকিস্তান আমলে (১৯৪৭-১৯৭১) ঢাকা উত্তর দিকে প্রসারিত হওয়ায় মিরপুর রোড শহরের প্রধান উত্তর-দক্ষিণ অংশ হিসেবে বানানো হয়, যা ধানমন্ডি, মিরপুর এবং উত্তরার নতুন অঞ্চলকে মিলিত করে। বিশ্বব্যাংকের অর্থায়নে ঢাকা আরবান ট্রান্সপোর্ট প্রজেক্টের (ডিইউটিপি) অংশ হিসেবে ডিসেম্বর ২০০২ সালে গাবতলী এবং রাসেল স্কয়ারের মধ্যে মিরপুর রোডে মোটরবিহীন পরিবহন নিষিদ্ধ করা হয়েছিল।  ১৭ ডিসেম্বর ২০০৪, রাসেল স্কয়ার থেকে আজিমপুর পর্যন্ত নিষেধাজ্ঞা বাড়ানো হয়।

## স্থাপনাসমূহ
মিরপুর রোড অসংখ্য ভবন, আকাশচুম্বী ইমারত, স্থাপত্য কাঠামো ইত্যাদি রয়েছে। ভবনগুলির মধ্যে রয়েছে বাণিজ্যিক ভবন, অফিস, শপিং মল এবং শপিং কমপ্লেক্স, শিক্ষা প্রতিষ্ঠান, রেস্টুরেন্ট, হাসপাতাল ইত্যাদি।

* শপিং কমপ্লেক্স: বিখ্যাত ঢাকা নিউ মার্কেট সহ মিরপুর রোডে বেশ ভালো শপিং সেন্টার রয়েছে। উল্লেখযোগ্য শপিং কমপ্লেক্সগুলির মধ্যে রয়েছে প্লাজা এআর, মেট্রো শপিং মল, রাপা প্লাজা, ফ্যামিলি ওয়ার্ল্ড, সানরাইজ প্লাজা, আড়ং, Creative Youths  ইত্যাদি।
* শিক্ষাপ্রতিষ্ঠান: মিরপুর সড়কের পাশে যেসব শিক্ষা প্রতিষ্ঠান রয়েছে তার মধ্যে রয়েছে ঢাকা রেসিডেন্সিয়াল মডেল কলেজ, ধানমন্ডি সরকারি বালক উচ্চ বিদ্যালয়, ড্যাফোডিল ইন্টারন্যাশনাল ইউনিভার্সিটি, ঢাকা সিটি কলেজ, নিউ মডেল ডিগ্রি কলেজ ইত্যাদি।
* হাসপাতাল: শহীদ সোহরাওয়ার্দী হাসপাতাল, ঢাকার অন্যতম বড় সরকারি হাসপাতাল এবং মেডিকেল কলেজ মিরপুর রোডে অবস্থিত। অন্যান্য হাসপাতালের মধ্যে রয়েছে ট্রমা সেন্টার, কেয়ার হাসপাতাল, ল্যাব এইড কার্ডিয়াক হাসপাতাল ইত্যাদি।

এছাড়াও, এই রাস্তায় বেশ কয়েকটি সরকারি ও বেসরকারি অফিস রয়েছে। প্রধানমন্ত্রীর সরকারি বাসভবন গণভবনও মিরপুর রোডে অবস্থিত। ঢাকা নিউ মার্কেট, ঢাকার একটি ঐতিহ্যবাহী বিখ্যাত বাজার, যেখানে সুলভ মূল্যে বিভিন্ন ধরনের পণ্য পাওয়া যায়, নীলক্ষেতের কাছে মিরপুর সড়কের দক্ষিণ অংশে অবস্থিত।

## চিত্রশালা

Mirpur Road.jpg|নিউ মার্কেটের বাইরে মিরপুর সড়ক, ১৯৬৫
Balaka cinema.jpg|বলাকা সিনেমা হল, মিরপুর সড়ক-নীলক্ষেত মোড়, ১৯৭৫
Mirpur Road 2.jpg|মিরপুর সড়ক
Mirpur Road Shyamoli.jpg


## তথ্যসূত্র

বিষয়শ্রেণী:ঢাকার সড়ক
বিষয়শ্রেণী:ঢাকার পরিবহন
সিবুসিসো মাবিলিসো

**সিবুসিসো গিদেওন মাবিলিসো** (; জন্ম: ১৪ এপ্রিল ১৯৯৯; **সিবুসিসো মাবিলিসো** নামে সুপরিচিত) হলেন একজন দক্ষিণ আফ্রিকান পেশাদার ফুটবল খেলোয়াড়। তিনি বর্তমানে দক্ষিণ আফ্রিকার পেশাদার ফুটবল লীগের শীর্ষ স্তর দক্ষিণ আফ্রিকান প্রিমিয়ার বিভাগের ক্লাব কাইজার শেফস এবং দক্ষিণ আফ্রিকা জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় হিসেবে খেলেন।

২০১৯ সালে, মাবিলিসো দক্ষিণ আফ্রিকা অনূর্ধ্ব-২০ দলের হয়ে দক্ষিণ আফ্রিকার বয়সভিত্তিক পর্যায়ে অভিষেক করেছিলেন। তিনি ২০২১ সালে দক্ষিণ আফ্রিকার হয়ে আন্তর্জাতিক পর্যায়ে অভিষেক করেছেন; দক্ষিণ আফ্রিকার জার্সি গায়ে তিনি এপর্যন্ত ১ ম্যাচে অংশগ্রহণ করেছেন।

## প্রারম্ভিক জীবন
সিবুসিসো গিদেওন মাবিলিসো ১৯৯৯ সালের ১৪ই এপ্রিল তারিখে দক্ষিণ আফ্রিকার রাস্টেনবার্গে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
মাবিলিসো জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত দক্ষিণ আফ্রিকা অনূর্ধ্ব-২৩ দলে স্থান পেয়েছেন।

## তথ্যসূত্র

## বহিঃসংযোগ
* 
* 
* 
* 
* 

বিষয়শ্রেণী:১৯৯৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দক্ষিণ আফ্রিকান ফুটবলার
বিষয়শ্রেণী:২০২০ গ্রীষ্মকালীন অলিম্পিকের ফুটবলার
বিষয়শ্রেণী:দক্ষিণ আফ্রিকান প্রিমিয়ারশিপের খেলোয়াড়
বিষয়শ্রেণী:দক্ষিণ আফ্রিকার পুরুষ আন্তর্জাতিক ফুটবলার
বিষয়শ্রেণী:পুরুষ ফুটবল রক্ষণভাগের খেলোয়াড়
পশ্চিমবঙ্গ বিধানসভা নির্বাচন, ১৯৬৯

**পশ্চিমবঙ্গ বিধানসভা নির্বাচন, ১৯৬৯** অনুষ্ঠিত হয়েছিল ভারতের পশ্চিমবঙ্গ রাজ্যের বিধানসভার ২৮০ জন সদস্যকে নির্বাচিত করার জন্য। ১৯৬৮ সালের ২০ ফেব্রুয়ারি পশ্চিমবঙ্গে রাষ্ট্রপতি শাসন ঘোষিত হয়। এরপরই পূর্ববর্তী বিধানসভা ভেঙে দেওয়া হয়েছিল। এই নির্বাচনের পর অজয় মুখোপাধ্যায় মুখ্যমন্ত্রী পদে শপথ নেন এবং দ্বিতীয় যুক্তফ্রন্ট মন্ত্রীসভা গঠিত হয়। যুক্তফ্রন্ট এই নির্বাচনে ২১৪টি আসন (৪৯.৭ শতাংশ ভোট) পেয়ে জয়লাভ করেছিল।

## তথ্যসূত্র

বিষয়শ্রেণী:পশ্চিমবঙ্গ বিধানসভা নির্বাচন
বিষয়শ্রেণী:১৯৬৯-এ ভারতে রাজ্য বিধানসভা নির্বাচন
বিষয়শ্রেণী:১৯৬০-এর দশকে পশ্চিমবঙ্গ
পশ্চিমবঙ্গ বিধানসভা নির্বাচন, ১৯৭১

**পশ্চিমবঙ্গ বিধানসভা নির্বাচন, ১৯৭১** অনুষ্ঠিত হয়েছিল ভারতের পশ্চিমবঙ্গ রাজ্যের বিধানসভার সদস্যদের নির্বাচিত করার জন্য। এই নির্বাচনটি সেই বছর সাধারণ নির্বাচনের সঙ্গেও আয়োজিত হয়।

## রাজনৈতিক দল ও জোট
১৯৭১ সালের নির্বাচনের পূর্বে দলীয় জোটের চিত্রটি পুনরাঙ্কিত হয়েছিল। মুখ্যমন্ত্রীর পদত্যাগের পরে যুক্তফ্রন্ট দুই ভাগে বিভক্ত হয়ে গিয়েছিল। এরপর ভারতের কমিউনিস্ট পার্টি (মার্ক্সবাদী)-র নেতৃত্বে সংযুক্ত বামফ্রন্ট নামে ছয়-দলীয় জোট গঠিত হয়। এই জোটের অন্যান্য দলগুলি ছিল ভারতের বিপ্লবী কমিউনিস্ট পার্টি (সুধীন্দ্রনাথ কুমারের নেতৃত্বাধীন গোষ্ঠী), বিপ্লবী বাংলা কংগ্রেস, ভারতের বলশেভিক পার্টি (নেপাল ভট্টাচার্যের নেতৃত্বাধীন গোষ্ঠী), ওয়ার্কার্স পার্টি অফ ইন্ডিয়া ও মার্ক্সবাদী ফরওয়ার্ড ব্লক।

ভারতের কমিউনিস্ট পার্টির নেতৃত্বে গঠিত হয় আট-দলীয় জোট সংযুক্ত বাম গণতান্ত্রিক ফ্রন্ট (ইউএলডিএফ)। এই জোটের অন্যান্য সদস্যরা ছিল সারা ভারত ফরওয়ার্ড ব্লক, সোশ্যালিস্ট ইউনিটি সেন্টার অফ ইন্ডিয়া, অখিল ভারতীয় গোর্খা লিগ, ভারতের বলশেভিক পার্টি (বরদা মুকুটমণির নেতৃত্বাধীন গোষ্ঠী), ভারতের বিপ্লবী কমিউনিস্ট পার্টি (অনাদি দাসের নেতৃত্বাধীন গোষ্ঠী), সংযুক্ত সোশ্যালিস্ট পার্টি ও প্রজা সমাজতান্ত্রিক পার্টি (বিক্ষুদ্ধ গোষ্ঠী)। ইউএলডিএফ বাংলা কংগ্রেসের সঙ্গে আসন বণ্টন-সংক্রান্ত চুক্তি করতে ব্যর্থ হলেও ভারতীয় জাতীয় কংগ্রেস (আর)-এর (কংগ্রেস(আর)) সঙ্গে কয়েকটি আসন বণ্টন করতে সক্ষম হয়েছিল।

বাংলা কংগ্রেস কংগ্রেস(আর)-এর সঙ্গে আসন সমঝোতায় আগ্রহী হলেও কংগ্রেস(আর) তাদের প্রস্তাব প্রত্যাখ্যান করে। কারণ, কংগ্রেস(আর) বাংলা কংগ্রেসকে ভারতীয় জাতীয় কংগ্রেস (সংগঠন)-এর অত্যন্ত ঘনিষ্ঠ একটি দল মনে করত।

## হিংসাত্মক ঘটনা
এই নির্বাচনের পূর্বে নির্বাচনী প্রচার চলাকালীন কয়েকটি হিংসাত্মক ঘটনা ঘটেছিল। ভারতের কমিউনিস্ট পার্টি (মার্ক্সবাদী-নেনিনবাদী) (সিপিআই(এম-এল)) নির্বাচন বয়কটের ডাক দেয়। অন্যদিকে ভারতের কমিউনিস্ট পার্টি (মার্ক্সবাদী) (সিপিআই(এম)) প্রচার করে যে, ভারতীয় জাতীয় কংগ্রেস (আর) সিপিআই(এম)-এর রাজ্যে ক্ষমতা দখল সুযোগে অন্তর্ঘাত হানার জন্য সিপিআই(এম-এল)-কে দাবার বোড়ে হিসেবে ব্যবহার করছে। সমগ্র রাজ্য জুড়ে সিপিআই(এম) ও সিপিআই(এম-এল)-এর মধ্যে সংঘর্ষ বেধে যায়। সিপিআই(এম) দাবি করে যে, সিপিআই(এম-এল) তাদের প্রায় ২০০ ক্যাডারকে হত্যা করেছিল।

নির্বাচনী প্রচার চলাকালীন তিন জন প্রার্থী নিহত হয়েছিলেন। ১৯৭১ সালের ১৭ ফেব্রুয়ারি উখড়া বিধানসভা কেন্দ্রের বাংলা কংগ্রেস প্রার্থী দেবদত্ত মণ্ডল নিহত হন, ২০ ফেব্রুয়ারি প্রকাশ্য দিবালোকে নিহত হন শ্যামপুকুর বিধানসভা কেন্দ্রের সারা ভারত ফরওয়ার্ড ব্লক প্রার্থী হেমন্ত কুমার বসু এবং এরপর ৫ মার্চ দমদম বিধানসভা কেন্দ্রের ভারতীয় জাতীয় কংগ্রেস (সংগঠন) প্রার্থী পীযূষচন্দ্র ঘোষ নিহত হন। তিন বিধানসভা কেন্দ্রেই নির্বাচনের পূর্ব ঘোষণা প্রত্যাহার করা হয়েছিল, কিন্তু শ্যামপুকুর কেন্দ্রে কোনও নির্বাচনই হয়নি। কারণ, হেমন্ত কুমার বসুর পরিবর্তে সারা ভারত ফরওয়ার্ড ব্লক কর্তৃক ঘোষিত প্রার্থী অজিত কুমার বিশ্বাসও নিহত হয়েছিলেন।

## বিধানসভা কেন্দ্র অনুযায়ী ফলাফল

## সরকার গঠন
নির্বাচনের পর কংগ্রেস(আর), বাংলা কংগ্রেস ও ইউএলডিএফ (এসইউসিআই-এর সম্মতি ছাড়া) এই সিদ্ধান্ত গ্রহণ করে যে, কংগ্রেস(আর) ও বাংলা কংগ্রেস সরকার গঠন করবে এবং ইউএলডিএফ সেই সরকারকে বাইরে থেকে সমর্থন করবে। ইউএলডিএফ-এর দুই সদস্য দল এসএসপি ও গোর্খা লিগ অবশ্য সরকারে যোগ দেয়।

## তথ্যসূত্র

বিষয়শ্রেণী:১৯৭১-এ ভারতে রাজ্য বিধানসভা নির্বাচন
বিষয়শ্রেণী:পশ্চিমবঙ্গ বিধানসভা নির্বাচন
বিষয়শ্রেণী:১৯৭০-এর দশকে পশ্চিমবঙ্গ
হার মানা হার

***হার মানা হার***  হল একটি জনপ্রিয় বাংলা চলচ্চিত্র যা পরিচালনা করেন সলিল সেন। এই চলচ্চিত্রটি বিখ্যাত লেখক তারাশঙ্কর বন্দ্যোপাধ্যায় এর উপন্যাস থেকে নির্মিত। এই চলচ্চিত্রটি ১৯৭২ সালে সবক চিত্রশিল্প প্রাইভেট লিমিটেড ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন সুধীন দাশগুপ্ত। এই চলচ্চিত্রটির মুখ্য চরিত্রে অভিনয় করেন উত্তম কুমার, সুচিত্রা সেন,  ললিতা চ্যাটার্জি, বিকাশ রায়।

## কাহিনী

## শ্রেষ্ঠাংশে
* সমিতা বিশ্বাস - প্রতিমা
* ললিতা চট্টোপাধ্যায়
* ছায়া দেবী
* গীতা দে
* কেতকী দত্ত
* তরুণ কুমার
* উত্তম কুমার - বিনোদ সেন
* কনিকা মজুমদার
* মৃণাল মুখোপাধ্যায়
* বিকাশ রায়
* জহর রায়
* পাহাড়ী সান্যাল- শিবনাথ ব্যানার্জী
* সুচিত্রা সেন - নীরা
* সুব্রত সেনশর্মা

## সাউন্ডট্রাক

## তথ্যসূত্র

## বহিঃসংযোগ
* 

বিষয়শ্রেণী:১৯৭২-এর চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:১৯৭০-এর দশকের বাংলা ভাষার চলচ্চিত্র
বিষয়শ্রেণী:সুধীন দাশগুপ্ত সুরারোপিত চলচ্চিত্র